Trinkulas (palydovas)
Trinkulas (angl. Trinculo) arba Uranas XXI – gamtinis Urano palydovas. 2001 m. rugpjūčio 13 d. atrado Matthew J. Holman su komanda. Iš karto po atradimo suteiktas laikinas S/2001 U 1 pavadinimas. Vėliau pavadintas Viljamo Šekspyro pjesės „Audra“ veikėjo vardu. Išskyrus palydovo dydį ir orbitą, daugiau nieko nežinoma. Dauguma charakteristikų suskaičiuotos teoriškai.